નારિયેળ એકમાત્ર એવું વૃક્ષ છે જેને કલ્પવૃક્ષની ઉપમા આપવામાં આવી છે. આ વૃક્ષની નીચે ઊભા રહીને જે કલ્પના કરો એ હકીકત બની જાય એવી વાતો પૌરાણિક કથાઓમાં આવે છે. નારિયેળ એકેએક ભાગનો આપણે શ્રેષ્ઠ રીતે ઉપયોગ કરી શકીએ છીએ એ એની બીજી ખૂબી છે. આમેય નેચરની સુપ્રીમ ક્વૉલિટી એનામાં છે. ક્યારેય વિચાર્યું છે કે ગુરુત્વાકર્ષણના નિયમની ઐસી કી તૈસી કરીને નારિયેળમાં પાણી કેવી રીતે આવ્યું હશે? આપણી તમામ કલ્પનાઓને પાછી પાડી દે એટલાબધા ગુણો નારિયેળ છે. ગરમીમાં નારિયેળપાણી અમૃતનું કામ કરે છે. જોકે ગરમીમાં નાળિયેરપાણી પીવાથી શરીરની અંદર જેટલા લાભ થાય છે એટલા જ લાભ એના બાહ્ય ઉપયોગથી પણ થાય છે. સ્કિન માટે એ બેસ્ટ ટોનર છે અને ચહેરાની અનેક સમસ્યાઓમાં રામબાણ ઇલાજ છે.